
Бүген Татарстан Республикасы Президенты Рөстәм Миңнеханов Рус теле көне һәм Александр Сергеевич Пушкинның туган көне белән Рус теле көненә багышланган тантаналы чарада катнашучыларны һәм кунакларны котлады.

Тантана Муса Җәлил исемендәге Татар дәүләт академия опера һәм балет театры бинасында узды. Ул А.С. Пушкинның тууына 222 ел тулуга багышланды.

Чара башланганчы Татарстан Республикасы Президенты Рөстәм Миңнеханов Александр Пушкин һәйкәленә чәчәкләр салды.

Пролог сыйфатында Муса Җәлил ис. ТДАОһәмБТ сәхнәсендә «Бетмәс-төкәнмәс чишмә» вокаль-хореографик композициясе тәкъдим ителде.

«Россия Федерациясе Президенты Владимир Путин дөрес итеп билгеләгәнчә, рус дөньясы Россия белән рухи бәйләнештәге, Ватаныбыз белән элемтәне тойган, үзен рус теле, мәдәнияте һәм рус тарихын йөртүче дип санаучы бөтен кешене җыйды һәм берләштерде, - диде Рөстәм Миңнеханов сәламләү сүзендә. - Рус теленең байлыгы рус мәдәниятенең күпкырлы булуын гына түгел, ә Россия халыкларының рухи мирасының тирәнлеген дә ачарга мөмкинлек бирә. Күп гасырлар буена бергә-бергә яшибез, Ватаныбызда һәркем өчен туган телнең ни дәрәҗәдә кадерле икәнен беләбез".

Татарстанда әдәбиятны саклап калуга һәм үстерүгә зур игътибар бирелә, дип белдерде Рөстәм Миңнеханов. Ул искә төшергәнчә, Туган телләр һәм халык бердәмлеге елында без республикада яшәүче халыкларның рухи байлыгын саклап калу һәм арттыру эшендә көчебезне берләштердек.

"Әхлакый нигезләрне ныгытуга һәм туган мәдәниятебезне, укытучыларны, мәдәният һәм сәнгать эшлеклеләрен, рухи лидерларны һәм җәмәгатьчелекнең энтузиастларын трансляцияләүгә зур өлеш кертәбез, - диде Рөстәм Миңнеханов. - Югары идеалларга ихласлык һәм тугрылык – үсеп килүче буын өчен иң яхшы үрнәк. Рус мәдәниятенең матурлыгы һәм төрлелеге «Каровон», «Спас ярминкәсе» һ.б. халык бәйрәмнәре вакытында ачык чагыла. Бу вакыйгаларда балачакта һәм яшьлектә актив катнашу милли тамырларның нык булуын күрсәтә".

Без яшьләрнең халык мирасына тартылу омтылышын хуплыйбыз, дип ассызыклады Татарстан Президенты. Соңыннан ул бу бәйрәм көнендә барысына да нык сәламәтлек, илһам, бәхет һәм иминлек теләде.

Аннары Татарстан Республикасы дәүләт бүләкләрен тапшыру тантанасы булды.

Бүген иртән Рөстәм Миңнеханов иҗат интеллигенциясе вәкилләре һәм Татарстан Республикасы Рус милли-мәдәни берләшмәсе активы белән очрашты.
Рөстәм Миңнеханов Рус теле көненә багышланган чарада: Без яшьләрнең халык мирасына тартылу омтылышын хуплаячакбыз